Iqtisodiy tadqiqotlar markazi O‘zbekiston ish faolligi darajasi o‘lchamining navbatdagi 2016 yil aprel oyi uchun natijalarini e’lon qildi. Bu haqda Review xabar qildi. Hisobotga ko‘ra, aprel oyida ish faolligi Indeksi (IFI) 1013 punktni tashkil etdi (1000 dan yuqori ko‘rsatkich faollikning o‘sganini, 1000 dan pasti - tushgani bildiradi, 1-surat). Bu esa aprel oyida ish faolligi mart oyi bilan taqqoslaganda o‘rtacha 1,3 foizga oshganini bildiradi. Ish faolligi o‘lchami boshlangan davr (2015 yil yanvar oyi)ga nisbatan esa IFI 2016 yil aprelda 1266 punktga yetdi (2016 yil yanvarga nisbatan 27 foiz baland).